Kwasi Etu-Bonde
Kwasi Etu-Bonde dan siyasan Ghana ne kuma dan majalisar wakilai ta bakwai a jamhuriyar Ghana ta hudu mai wakiltar mazabar Kintampo ta Arewa a yankin Brong-Ahafo akan tikitin takarar jam'iyyar National Democratic Congress.

Rayuwar farko 
An haifi Etu-Bonde a Vume a yankin Volta na Ghana.

Ilimi 
Etu-Bonde yayi karatu a GIMPA (SME, Development and Management) inda ya sami EMBA A 2004.

Aiki 
Etu-Bonde ɗan kasuwa ne kuma Shugaba na SKY-3 Investments Limited da Sustenance Agro Ventures da ke Kintampo.

Siyasa 
A shekarar 2015 ya tsaya takara kuma ya lashe zaben fidda gwani na majalisar dokokin NDC na mazabar Kintampo ta Arewa a yankin Brong Ahafo na Ghana. Ya lashe wannan kujera ta majalisar dokoki a lokacin babban zaben Ghana na 2016.

Rayuwa ta sirri 
Etu-Bonde na da aure da ‘ya’ya biyar. Shi Kirista ne.

Manazarta 

Rayayyun mutane
Haihuwan 1968